Pielikums

Rīgas domes Īpašuma departamenta

\_\_\_.\_\_\_.\_\_\_\_\_\_. rīkojumam Nr.\_\_\_\_\_\_\_\_\_\_\_\_\_\_\_

**Ideju konkursa „Manas idejas top Rīgā” nolikums**

**I Vispārīgie jautājumi**

1. Nolikums nosaka Rīgas domes Īpašuma departamenta (turpmāk - Departaments) organizētā ideju konkursa „Manas idejas top Rīgā” (turpmāk - Konkurss) mērķus, uzdevumus, norisi, darbu noformēšanas un iesniegšanas prasības, kā arī vērtēšanas un rezultātu paziņošanas kārtību.
2. Konkursa dalībnieki ir Rīgas pilsētas izglītības iestāžu skolēni vai šādu skolēnu grupa līdz 4 skolēniem.
3. Konkursa mērķis ir veicināt Rīgas pilsētas izglītības iestāžu skolēnu iniciatīvu un līdzdalību Rīgas pilsētvides veidošanas procesos, kā arī rast idejas Rīgas pilsētvides pilnveidošanas iespējām.
4. Konkursa uzdevums ir iesniegt vienu vai vairākas ideju/-as Rīgas pilsētvides pilnveidošanas iespējām.
5. Konkursa darbs ir ideja par:
   1. funkcionālu un estētisku pilsētvides dizainu (piemēram, par mākslas un vides objektu integrāciju, apgaismojuma izmantošanu, ēku fasāžu sakārtošanas veicināšanu, atraktīvu noformējumu svētkiem u.tml.);
   2. kultūrvēsturisko vērtību atjaunošanu un attīstīšanu (piemēram, par kultūrvēsturisko vērtību apzināšanu, vēsturisko objektu atjaunošanu u.tml.);
   3. dabas teritoriju attīstīšanu (piemēram, par sabiedrībai pieejamu dabas (zaļo) teritoriju nodrošināšanu un pilnveidošanu u.tml.);
   4. apzaļumošanas attīstīšanu (piemēram, par parku un skvēru atjaunošanu, jaunu rekreācijas zonu izveidošanu u.tml.);
   5. u.c. idejas par Rīgas pilsētvides pilnveidošanas iespējām.

**II Konkursa norise**

1. Konkurss tiek īstenots vienā kārtā bez apakšgrupām.
2. Katrs Konkursa dalībnieks (autors vai autoru grupa) var iesniegt vienu vai vairākus darbu/-us.
3. Konkursā iesniegtos darbus vērtē Departamenta Konkursa komisija.

**III Konkursa dokumentu noformēšana un iesniegšana**

1. Konkursa dokumenti:
   1. pieteikums Konkursam (1.pielikums);
   2. Konkursa darbs (idejas izklāsts un vizuālais atspoguļojums) (2.pielikums).
2. Konkursa dokumentu noformēšanas prasības:
   1. Konkursa dokumenti jāsagatavo un jāiesniedz latviešu valodā;
   2. Konkursa dokumenti jāsagatavo un jāiesniedz datorrakstā un teksta redaktora MS Office Word formātā (doc./docx). Konkursa darba idejas vizuālais atspoguļojums var būt brīvi zīmēts vai citādi vizuāli atspoguļots.
   3. Konkursa dokumentus paraksta visi tā autori. Ja kāds no autoriem nav sasniedzis 18 gadu vecumu, Konkursa dokumentus papildus paraksta attiecīgā autora likumiskais pārstāvis tam paredzētajā vietā.
3. Konkursa dokumentu iesniegšanas prasības:
   1. **Konkursa dokumentus var iesniegt** **līdz 30.03.2020. plkst. 16.00**:
      1. **klātienē** Departamenta telpās: Riharda Vāgnera ielā 3 (5.stāva, 503.kabinetā), Rīgā, LV - 1050;
      2. **nosūtot tos Departamentam**:Riharda Vāgnera ielā 3 (5.stāva, 503.kabinetā), Rīgā, LV - 1050, **ierakstītā vēstulē** **ar norādi „Dokumenti ideju konkursam „Manas idejas top Rīgā” pa pastu. Pasta sūtījumam jābūt nogādātam Riharda Vāgnera ielā 3 (5.stāva, 503.kabinetā) līdz 30.03.2020. plkst.16:00.**

**IV Vērtēšana un apbalvošana**

1. Darbu vērtēšanā ņem vērā darba atbilstību Konkursa nolikuma prasībām, autora vai autoru komandas radošo ideju, darba oriģinalitāti un darba atbilstību Konkursa uzdevumam.
2. Konkursā iesniegtos darbus vērtē Departamenta izveidota Konkursa komisija, kura izvēlas trīs labākos darbus un nosaka starp tiem 1., 2. un 3.vietas ieguvēju.
3. Konkursa 1., 2. un 3.vietas ieguvējs tiks apbalvots ar naudas balvu no Departamenta budžeta šādā apmērā:
   1. 1.vietas ieguvējs - 300.00 EUR pirms nodokļu nomaksas;
   2. 2.vietas ieguvējs - 200.00 EUR pirms nodokļu nomaksas;
   3. 3.vietas ieguvējs - 100.00 EUR pirms nodokļu nomaksas.

Gadījumā, ja Konkursa 1., 2. vai 3.vietas ieguvējs ir autoru grupa, attiecīgās Konkursa vietas naudas balvas apmērs starp autoriem tiek sadalīts vienādās daļās.

1. Par Konkursa 1., 2. un 3.vietas ieguvēju līdz 30.04.2020. tiks paziņots Departamenta mājas lapā internetā [www.id.riga.lv](http://www.id.riga.lv) un Konkursa 1., 2. un 3.vietas ieguvējiem uz viņu pieteikumā norādīto e - pasta adresi.
2. Konkursa 1., 2. un 3.vietas ieguvējs (autors vai autoru grupas gadījumā, katrs autors) 2 (divu) nedēļu laikā no dienas, kad Departamenta mājas lapā internetā [www.id.riga.lv](http://www.id.riga.lv) tiek paziņots par Konkursa 1., 2. un 3.vietas ieguvēju, iesniedz Departamentam adresētu iesniegumu par konta numuru uz kuru pārskaitāma naudas balva (3.pielikums). Konkursa organizators naudas balvu izmaksā 20 (divdesmit) dienu laikā no iepriekš minētā iesnieguma saņemšanas dienas.
3. Konkursa darbu autoriem (gan Konkursa 1., 2. un 3.vietas ieguvējiem, gan pārējiem Konkursa darbu autoriem) atbilstoši to darbu novērtējumam iespēju robežās tiks piedāvāta darba vieta Departamentā 2020.gada aktīvā nodarbinātības pasākuma „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” ietvaros un saskaņā ar to.

**V Personas datu apstrāde**

1. Pārzinis personas datu apstrādei ir Rīgas pilsētas pašvaldība, kuru konkrētajā datu apstrādes gadījumā pārstāv tās iestāde Rīgas domes Īpašuma departaments, Riharda Vāgnera iela 5, Rīga, LV - 1050, tālrunis 67026138, fakss 67026342, e - pasts: [di@riga.lv](mailto:di@riga.lv).
2. Personas datu aizsardzības speciālists ir Rīgas domes Datu aizsardzības un informācijas tehnoloģiju drošības centrs, Krišjāņa Valdemāra iela 5, Rīga, LV - 1010, tālrunis 67012051, e - pasts: [dac@riga.lv](mailto:dac@riga.lv).
3. Plašāka informācija par personas datu apstrādi ir publiskota Rīgas domes Īpašuma departamenta mājaslapā: <http://rdid.lv/informativais-pazinojums-par-personas-datu-apstradi/>.
4. Lai nodrošinātu sabiedrības būtiskas intereses, ļaujot tai sekot līdzi Departamenta darbam, Departaments ir atvērts plašsaziņas līdzekļu pārstāvjiem. Konkursa darbu autoru apbalvošanas pasākuma (turpmāk - pasākums) laikā tiks uzņemti foto un video materiāli, kuros var būt redzams Konkursa dalībnieks. Video un fotogrāfijas tiks izmantotas publicitātei sabiedrības informēšanas nolūkos.
5. Pasākuma norises laikā tapušie materiāli var tikt izmantoti pasākuma un aktivitāšu publicitātes un reklāmas materiālu veidošanai, tai skaitā tie var tikt publicēti Departamenta mājaslapās un sociālajos tīklos.
6. Departaments nav atbildīgs par tiem uzņemtajiem un publicētajiem materiāliem, ko veicis pats Konkursa dalībnieks ar savām ierīcēm un no saviem datu nesējiem.

**VI Cita informācija**

1. Konkursa organizatoram ir tiesības iepazīstināt sabiedrību ar Konkursam iesniegtajiem darbiem, kā arī tos izstādīt, fiksēt fotogrāfijās, izmantot drukas darbos, videoierakstos, publicēt jebkuros plašsaziņas līdzekļos un sociālajos tīklos neierobežotā apjomā un laika periodā Latvijā un ārpus tās robežām.
2. Konkursa organizatoriem pieder mantiskās (tajā skaitā, bet ne tikai, tiesības izziņot un publiskot darbu) un īpašuma tiesības uz Konkursa darbiem pilnā apmērā bez jebkādiem noteikumiem ar brīdi, kad Konkursa darbs tiek iesniegts Konkursa organizatoram. Autora personiskās tiesības tiek saglabātas saskaņā ar Latvijas Republikā spēkā esošajiem normatīvajiem aktiem.
3. Papildu informācija par Konkursu:

|  |  |
| --- | --- |
| Kontaktpersona: | Departamenta Direktora biroja Komunikācijas speciālists Gints Jankovskis |
| Kontaktpersonas adrese: | Riharda Vāgnera ielā 3 (5.stāva, 503.kabinetā), Rīgā, LV - 1050, Latvija |
| Kontaktpersonas tālruņa numurs: | +371 67037326; +371 28646934 |
| Kontaktpersonas e - pasta adrese: | [gints.jankovskis@riga.lv](file:///C:\Users\Ramona.Kuzma\AppData\Local\Microsoft\Windows\INetCache\Content.Outlook\ZA0QI7G5\Dokuments%20(par%20ideju%20konkursu).doc#mailto:gints.jankovskis@riga.lv) |
| Darba laiks: | Pirmdiena: 08:30 - 18:00;  Otrdiena - Ceturtdiena: 08:30 - 17:00;  Piektdiena: 08:30 - 16:00.  Sestdiena: Brīvdiena;  Svētdiena: Brīvdiena.  Pusdienas pārtraukums katru darba dienu: 12:00 - 12:30. |

Pielikumā:

1. 1.pielikums - pieteikums Konkursam;
2. 2.pielikums - Konkursa darbs (idejas izklāsts un vizuālais atspoguļojums);
3. 3.pielikums - Iesniegums.

|  |  |
| --- | --- |
| Direktore | A.Rimicāne |